**PASAVČEK**

**Področje**: družba

**Globalni cilj**: seznanjanje z varnim načinom življenja.

**Cilji**:

* otrok se seznanja z varnim vedenjem in se nauči živeti in ravnati varno v različnih okoljih: doma, v prometu, v vrtcu, pri igri, športu…;
* otrok rabi simbole, s simboli zapisuje dogodke in opisuje stanje;
* otrok rabi izraze za opisovanje položaja predmetov (na, v, pred, pod, za, spredaj, zadaj, zgoraj, levo, desno ipd.) in se nauči orientacije v prostoru;
* otrok razvija sposobnost domišljijskega sooblikovanja in doživljanja literarnega sveta (predvsem podobo književne osebe in dogajalnega prostora);
* sproščeno izvajanje naravnih oblik gibanja.

**Korelacija** s področjem matematike, jezika in gibanja.

**Načelo** sodelovanja z okoljem, timskega načrtovanja, izpopolnjevanja predšolske vzgoje ter strokovnega izpopolnjevanja.

**Metode:** igra, pogovor, razlaga, opazovanje, aktivno učenje, spodbuda, pripovedovanje… **Oblike dela:** skupna, skupinska, individualna

**Dejavnosti:**

* pridobivanje veščin v povezavi z varnostjo na cesti: prečkanje ceste, nošenje odsevnih jopičev na sprehodu, prepoznavanje nevarnih situacij v prometu, upoštevanje prometnih predpisov, spoznavanje prometnih znakov;
* spoznavanje pasavčka, učenje pesmi Pasavček, likovno ustvarjanje na temo pasavček…;
* štetje prometnih znakov, vozil, pešcev, orientacija v prostoru in zunaj (levo, desno, spredaj, zadaj, ipd.);
* sodelovanje v različnih stopnjah ustvarjalnih procesov: pri načrtovanju, oblikovanju zamisli in izvedbi, posredovanju in sprejemanju dela ter pri pogovoru o delu, procesu, izkušnjah;
* izdelava KWL tabele o varnosti v prometu;
* izdelava prevoznih sredstev iz odpadne embalaže, ceste, prometnih znakov;
* igranje različnih namiznih in družabnih iger s področja prometa, varnega obnašanja na cesti, upoštevanja predpisov;
* razstava z izdelki, plakati, pesmimi, rimami in ugankami o prometu;
* obisk policista - predstavitev dela policaja in seznanitev s pravili v prometu,
* spoznavanje Pasavčka, vodenje z žigom – ali je otrok pripet z varnostnim pasom na zadnjem sedežu;
* spoznavanje različnih prometnih sredstev in risanje le teh;
* seznanitev z vodnim, cestnim, železniškim in zračnim prometom;
* branje pesmi in ugank o prometu.

Koordinatorica: Simona Škrlec